கேள்வி: குளத்தூர் வட்டம் குறித்து விரிவாக சொல்லுங்கள்.
பதில்:  குளத்தூர் வட்டம் , தமிழ்நாடு புதுக்கோட்டை மாவட்டம் உள்ள 12 தாலுகா ஒன்றாகும்.[https://pudukkottai.nic.in/revenue-administration/ புதுக்கோட்டை மாவட்ட வருவாய் வட்டங்கள்] இந்த வட்டத்தின் தலைமையகமாக குளத்தூர் ஊராட்சி உள்ளது. இவ்வட்டத்தில் குன்னாண்டார்கோயில் ஊராட்சி ஒன்றியம் மற்றும் தொன்மை மிக்க குன்றாண்டார்கோயில் குகைக்கோவில் இவ்வட்டத்தில் உள்ளது. இந்த வட்டத்தின் கீழ் நார்த்தாமலை, மாத்தூர், கிள்ளுக்கோட்டை ஊராட்சி, குன்னாண்டார்கோயில், கீரனூர் என 5 உள்வட்டம், 65 வருவாய் கிராமம் உள்ளன. [https://pudukkottai.nic.in/revenue-villages-in-kulathur-taluk/ குளத்தூர் வட்டத்தின் உள்வட்டங்களும்; வருவாய் கிராமங்களும்] மக்கள்தொகை பரம்பல் இந்திய மக்கள் தொகை கணக்கெடுப்பு, 2011 இவ்வட்டம் 1,62,524 மக்கள்தொகை கொண்டது. மக்கள்தொகையில் 81,433 ஆண்களும், 81,091 பெண்களும் உள்ளனர். 38,064 குடும்பங்கள் கொண்ட இவ்வட்ட மக்கள்தொகையில் 92.8% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 73.53% மற்றும் பாலின விகிதம் 1,000 ஆண்களுக்கு, 996 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 18744 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு 958 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 25,937 மற்றும் 286 ஆகவுள்ளனர். மக்கள்தொகையில் இந்து சமயம் 87.73%, இசுலாமியர்கள் 3.28% , கிறித்தவர்கள் 8.64% மற்றும் பிறர் 0.34% ஆகவுள்ளனர்.[https://www.censusindia.co.in/subdistrict/kulathur-taluka-pudukkottai-tamil-nadu-5819 குளத்தூர் வட்டத்தின் மக்கள்தொகை பரம்பல்]